CELEX: 62013CN0531
Language: lt
Date: 2013-10-08 00:00:00
Title: Byla C-531/13: 2013 m. spalio 8 d. Verwaltungsgerichtshof (Austrija) pateiktas prašymas priimti prejudicinį sprendimą byloje Kornhuber ir kt.

18.1.2014   
            
            
               LT
            
            
               Europos Sąjungos oficialusis leidinys
            
            
               C 15/5
            
         2013 m. spalio 8 d.Verwaltungsgerichtshof (Austrija) pateiktas prašymas priimti prejudicinį sprendimą byloje Kornhuber ir kt.
   
   (Byla C-531/13)
   2014/C 15/05
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgerichtshof
   
   
      Šalys pagrindinėje byloje
   
   
      Pareiškėjai: Marktgemeinde Straßwalchen, Heinrich Kornhuber, Helga Kornhuber, Karoline Pöckl, Heinz Kornhuber, Marianne Kornhuber, Wolfgang Kornhuber, Andrea Kornhuber, Alois Herzog, Elfriede Herzog, Katrin Herzog, Stefan Asen, Helmut Zopf, Ingrid Zopf, Silvia Zopf, Daniel Zopf, Maria Zopf, Anton Zopf sen., Paula Loibichler, Theresa Baumann, Josep Schindlauer, Christine Schindlauer, Barbara Schindlauer, Bernhard Schindlauer, Alois Mayrhofer, Daniel Mayrhofer, Georg Rindberger, Maria Rindlberger, Georg Rindlberger sen., Max Herzog, Romana Herzog, Michael Herzog, Markus Herzog, Marianne Herzog, Max Herzog sen., Helmut Lettner, Maria Lettner, Anita Lettner, Alois Lettner sen., Christian Lettner, Sandra Lettner, Anton Nagelseder, Amalie Nagelseder, Josef Nagelseder, Gabriele Schachinger, Thomas Schachinger, Andreas Schinagl, Michaela Schinagl, Lukas Schinagl, Michael Schinagl, Maria Schinagl, Josef Schinagl, Johannn Mayr, Christine Mayr, Martin Mayr, Christian Mayr, Johann Mayr sen., Gerhard Herzog, Anton Mayrhofer, Siegfried Zieher
   
      Atsakovas: Bundesminister für Wirtschaft, Familie und Jugend
   
   
      Į bylą įstojusi šalis: Rohöl-Aufsuchungs AG
   
   
      Prejudiciniai klausimai
   
   
               1.
            
            
               Ar laiko ir kiekio atžvilgiu ribota bandomoji gamtinių dujų gavyba, vykdoma atlikus tiriamąjį gręžinį, išgręžtą siekiant ištirti ilgalaikės gamtinių dujų gavybos ekonominę naudą, yra „gamtinių dujų komercinė gavyba“, kaip ji suprantama pagal 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo (1), iš dalies pakeistos 2009 m. balandžio 23 d. Europos Parlamento ir Tarybos direktyva 2009/31/EB (2) (Direktyva 85/337), I priedo 14 punktą?
               Jei į pirmąjį prejudicinį klausimą būtų atsakyta teigiamai, pateikiami šie tolesni klausimai:
            
         
               2.
            
            
               Ar nacionalinės teisės nuostata, kurioje Direktyvos 85/337 I priedo 14 punkte nustatytos ribos, reglamentuojant gamtinių dujų gavybą, siejamos ne su gavyba per se, bet su „gavyba iš vieno zondo“, prieštarauja Direktyvos 85/337 I priedo 14 punktui?
            
         
               3.
            
            
               Ar Direktyvą 85/337 reikia aiškinti taip, kad tokioje situacijoje, kaip antai nagrinėjama pagrindinėje byloje, kai yra pateiktas prašymas atlikti bandomąją gamtinių dujų gavybą išgręžiant tiriamąjį gręžinį, institucija, siekdama nustatyti, ar egzistuoja pareiga atlikti poveikio aplinkai vertinimą, privalo įvertinti tik visų tokios pat rūšies projektų, konkrečiai — visų atitinkamoje teritorijoje išgręžtų gręžinių, kumuliacinį poveikį?
            
         
      (1)  OL L 175, p. 40, 2004 m. specialusis leidimas lietuvių k., 15 sk., 1 t., p. 248.
   
      (2)  OL L 140, p. 114.